Ügyiratszám: HSZ/3713-1/2023.

Látta:

 **----------------------------**

 Dr. Morvai Gábor

 jegyző

**JEGYZŐKÖNYV**

**Hajdúszoboszló Város Önkormányzatának**

*Jogi, Igazgatási és Ügyrendi Bizottsága*

 *2023. február 23-án 1032 órakor kezdődő*

*nyílt üléséről*

**A jegyzőkönyv az alábbi határozatokat tartalmazza:**

**16/2023. (II. 23.) JIÜB határozat**

(A napirend elfogadása)

**17/2023. (II. 23.) JIÜB határozat**

(Előterjesztés Hajdúszoboszló Város Önkormányzata Képviselő-testületének az önkormányzat 2022. évi költségvetéséről szóló 4/2022. (II. 24.) önkormányzati rendelete módosítására)

**18/2023. (II. 23.) JIÜB határozat**

(Előterjesztés Hajdúszoboszló Város Önkormányzata 2023. évi költségvetésének elfogadására)

**19/2023. (II. 23.) JIÜB határozat**

(Előterjesztés a szociális és gyermekvédelmi rendeletekben rögzített térítési díjak felülvizsgálatáról)

**20/2023. (II. 23.) JIÜB határozat**

(Előterjesztés Hajdúszoboszló Város Önkormányzata Képviselő-testületének a közterület-használat, közterület-hasznosítás helyi szabályairól szóló 12/2019. (IV. 25.) önkormányzati rendelete módosításáról)

**21/2023. (II. 23.) JIÜB határozat**

(Előterjesztés Hajdúszoboszló Város Önkormányzata Képviselő-testületének a fizető parkolási rendszerről szóló 5/2012. (III. 22.) önkormányzati rendelete módosításáról)

**22/2023. (II. 23.) JIÜB határozat**

(Előterjesztés Hajdúszoboszló Város Önkormányzata Képviselő-testületének a köztemetőről és temetkezési rendjéről szóló 14/2000. (X. 19.) önkormányzati rendelete módosításáról)

**23/2023. (II. 23.) JIÜB határozat**

(Előterjesztés Hajdúszoboszló Város Önkormányzata Képviselő-testületének Hajdúszoboszló helyi építési szabályzatáról és szabályozási tervéről szóló 14/2016. (V. 26.) önkormányzati rendelete módosításáról (M/7 és M/8 módosítások))

**24/2023. (II. 23.) JIÜB határozat**

(Előterjesztés az önkormányzati képviselői vagyonnyilatkozatok nyilvánosságának további szélesítéséről)

**25/2023. (II. 23.) JIÜB határozat**

(Törvényességi vélemény a HSZ/2968/2023. ügyiratszámú önálló képviselői indítványhoz)

**Helye:** Hajdúszoboszlói Polgármesteri Hivatal, Gönczy Pál terem

**Jelen vannak a csatolt jelenléti ív szerint:**

* **a Jogi, Igazgatási és Ügyrendi****Bizottsági****tagok:** Kocsis Róbert, Jónás Kálmán,
dr. Nagy Gábor,
* **a Polgármesteri Hivatal részéről** jelen vannak: dr. Morvai Gábor jegyző, Bárdos Ilona gazdasági irodavezető, Dede Erika egészségügyi és szociális irodavezető, Szilágyiné Pál Gyöngyi városfejlesztési irodavezető
* **jegyzőkönyvvezető:** Fehér Adrienn

Kocsis Róbert:

Megállapítom, hogy a bizottság 3 fővel határozatképes. Marosi György Csongor és Máté Lajos képviselők jelezték, hogy nem tudnak részt venni az ülésen. Szavazásra bocsátom a kiküldött napirendi javaslat elfogadását.

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán,
dr. Nagy Gábor) ellenszavazat és tartózkodás nélkül elfogadta a napirendi javaslatot. (A döntéshozatalban 3 fő vett részt).

**16/2023. (II. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága elfogadja a napirendi javaslatot.

**Napirend**

1. Előterjesztés Hajdúszoboszló Város Önkormányzata Képviselő-testületének az önkormányzat 2022. évi költségvetéséről szóló 4/2022. (II. 24.) önkormányzati rendelete módosítására (1. számú testületi napirend)

Előterjesztő: Czeglédi Gyula polgármester

1. Előterjesztés Hajdúszoboszló Város Önkormányzata 2023. évi költségvetésének elfogadására (2. számú testületi napirend)

Előterjesztő: Czeglédi Gyula polgármester

1. Előterjesztés a szociális és gyermekvédelmi rendeletekben rögzített térítési díjak felülvizsgálatáról (8. számú testületi napirend)

Előterjesztő: Dede Erika irodavezető

1. Előterjesztés Hajdúszoboszló Város Önkormányzata Képviselő-testületének a közterület-használat, közterület-hasznosítás helyi szabályairól szóló 12/2019. (IV. 25.) önkormányzati rendelete módosításáról (19. számú testületi napirend)

Előterjesztő: dr. Morvai Gábor jegyző

1. Előterjesztés Hajdúszoboszló Város Önkormányzata Képviselő-testületének a fizető parkolási rendszerről szóló 5/2012. (III. 22.) önkormányzati rendelete módosításáról (20. számú testületi napirend)

Előterjesztő: dr. Morvai Gábor jegyző

1. Előterjesztés Hajdúszoboszló Város Önkormányzata Képviselő-testületének a köztemetőről és temetkezési rendjéről szóló 14/2000. (X. 19.) önkormányzati rendelete módosításáról (21. számú testületi napirend)

Előterjesztő: dr. Morvai Gábor jegyző

1. Előterjesztés Hajdúszoboszló Város Önkormányzata Képviselő-testületének Hajdúszoboszló helyi építési szabályzatáról és szabályozási tervéről szóló 14/2016. (V. 26.) önkormányzati rendelete módosításáról (M/7 és M/8 módosítások) (22. számú testületi napirend)

Előterjesztő: dr. Morvai Gábor jegyző

1. Előterjesztés az önkormányzati képviselői vagyonnyilatkozatok nyilvánosságának további szélesítéséről (23. számú testületi napirend)

Előterjesztő: dr. Morvai Gábor jegyző

***Csak a bizottság által tárgyalt előterjesztés***

1. Törvényességi vélemény a HSZ/2968/2023. ügyiratszámú önálló képviselői indítványhoz

Előterjesztő: dr. Morvai Gábor jegyző

Tájékoztatók, bejelentések

Felelős: bizottsági elnök

Határidő: azonnal

1. **napirend**

***Előterjesztés Hajdúszoboszló Város Önkormányzata Képviselő-testületének az önkormányzat 2022. évi költségvetéséről szóló 4/2022. (II. 24.) önkormányzati rendelete módosítására***

Egyéb kérdés és hozzászólás hiányában a bizottság elnöke szavazásra bocsátotta az előterjesztésben szereplő határozati javaslatot.

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán
dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt. Az előterjesztésben foglaltak alapján a következő határozatot hozta:

**17/2023. (II. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének a 2022. évi költségvetési rendelet módosításának elfogadását.

Felelős: bizottsági elnök

Határidő: 2023. február 23.

1. **napirend**

***Előterjesztés Hajdúszoboszló Város Önkormányzata 2023. évi költségvetésének elfogadására***

Bárdos Ilona:

A Kulturális, Nevelési és Sport Bizottság javaslatát Polgármester Úr, mint előterjesztő befogadta. A tartalék keret 10,5 millió forinttal fog csökkenni. Ahhoz, hogy a Hajdúszoboszlói Városi Televízió minden hónapban meg tudja jelentetni a városi lapot, dologi kiadásra 4 millió forintot csoportosítottunk át. Ennek fejében a bevételi oldalt is meg kellett emelni 800.000 forinttal. A múzeumnál 1,5 millió, a művelődési központnál 4 millió forint kiegészítést javasoltak bér és járulékai kiadásokra. A múzeumnál jóval nagyobb volt a bevételi növekedés a tavalyi eredeti előirányzathoz képest, ezért duplájára terveztették. Ez az összeg azonban már túl magas volt, ezért 8 millió forint lesz így a bevételi előírás. A Vitézi Rend egy kérelmet nyújtott be a költségvetés elkészítése után. Az általuk kért 800.000 forint is beépítésre került a támogatásoknál. Mivel számszaki változások történtek, a rendelet tervezetet is módosítani kellett. A civil szervezetek támogatására érkező pályázatokat a Kulturális, Nevelési és Sport Bizottság mellett a [Turisztikai és Nemzetközi Kapcsolatokért Felelős Bizottság](https://www.hajduszoboszlo.eu/Hszob/bizottsag.aspx?biz_id=2) együttesen fogja elbírálni. A mellékletekben a fő tábla, az 1/A, a 8/A, és a 11 tábla fog változni.

Kocsis Róbert:

A múzeum igazgatójától érkezett egy e-mail, melyben sürgeti a Bocskai utca 12. szám alatti épület homlokzatának felújítását.

Szilágyiné Pál Gyöngyi:

Bekértünk egy alternatív ajánlatot a főbb homlokzat felújításra. Ha látjuk majd, hogy mekkora ez az összeg, akkor tudunk előterjesztést készíteni újítási keret terhére történő megvalósításra. Az intézményfelújítási keret összege 20 millió forint.

Dr. Nagy Gábor:

A művelődési ház által igényelt többlettámogatás mind az ott dolgozók bérére fog menni?

Bárdos Ilona:

A művelődési háznál 12 fő, a múzeumnál 3 fő ott dolgozó bérjellegű költségeire igényelték a többlettámogatást. Mindenkire 10 %-os béremelést terveznek.

Jónás Kálmán:

Ez az összeg beépül a bértáblába? A következő költségvetés ezzel az emelt összeggel lesz tervezve?

Bárdos Ilona:

Nem látom, hogy fog ez megvalósulni, alapilletményt fognak emelni, vagy kiegészítő bérként adják. Szerintem ez lesz az alap a következő évben.

Jónás Kálmán:

Javasolni fogom a testületnek, hogy kiegészítő bérként jelenjen meg ez a támogatás. A Vitézi Rend korábban fő soron szerepelt a költségvetésben.

Bárdos Ilona:

A költségvetés készítésekor mindenki leadta az igényeit. A Vitézi Rend igénye később érkezett, ezért került utólag bele.

Jónás Kálmán:

Kicsit aggályosnak tartom az idei évre tervezett 53 milliós költségvetési tartalékot. Feltűnt, hogy a park gondozására több mint 100 millió forint a város közterület felújítására pedig 125 millió forint lett tervezve. Ezt aránytalannak tartom.

Szilágyiné Pál Gyöngyi:

A 100 millió forint az egész városra vonatkozik.

Bárdos Ilona:

A bevételi oldalt nagyon optimistán terveztük. 140 millió forint van béremelésekre forrás oldalon, amit jogszabályok határoznak meg, amire még ígérvényünk sincs a kormánytól, hogy megkapjuk. Az intézmények is csak azt kapták meg, ami jogszabályban előírás volt. A HVTV eredetileg csak 7 havi újság megjelentetésére elegendő keretet kapott. Ezért került ki eredetileg a művelődési ház és a múzeum 10 %-os béremelésének költségei. A tervezéskor beérkező kérelmek és a forrás oldal között 1,5 milliárd forint volt a különbség.

A bizottság elnöke szavazásra bocsátotta az előterjesztésben szereplő határozati javaslatot.

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán
dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt. Az előterjesztésben foglaltak alapján a következő határozatot hozta:

**18/2023. (II. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének a Hajdúszoboszló Város Önkormányzata 2023. évi költségvetésének elfogadását.

Felelős: bizottsági elnök

Határidő: 2023. február 23.

1. **napirend**

***Előterjesztés a szociális és gyermekvédelmi rendeletekben rögzített térítési díjak felülvizsgálatáról***

Egyéb kérdés és hozzászólás hiányában a bizottság elnöke szavazásra bocsátotta az előterjesztésben szereplő határozati javaslatot.

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán
dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt. Az előterjesztésben foglaltak alapján a következő határozatot hozta:

**19/2023. (II. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének, hogy fogadja el a személyes gondoskodást nyújtó szociális ellátásokról szóló 8/2014. (IV.24.) önkormányzati rendelet 1. számú függelékének az előterjesztés 3. számú mellékletével történő kicserélését.

Felelős: bizottsági elnök

Határidő: 2023. február 23.

1. **napirend**

***Előterjesztés Hajdúszoboszló Város Önkormányzata Képviselő-testületének a közterület-használat, közterület-hasznosítás helyi szabályairól szóló 12/2019. (IV. 25.) önkormányzati rendelete módosításáról***

Dr. Morvai Gábor:

A Pénzügyi és Gazdasági Bizottság, a Városfejlesztési és Műszaki Bizottság és a Turisztikai és Nemzetközi Kapcsolatokért Felelős Bizottság megtárgyalta az előterjesztést. A melléklettel kapcsolatban voltak módosító javaslatok. A cirkuszi mutatványos és hasonló tevékenységek tiltása kikerült. Egyedi kérelemre a képviselő-testület dönt, hogy a közterület melyik részén ad engedélyt erre a tevékenységre. Módosításra került a konflis, riksa díjtétele. Az előterjesztés 650 forintos emelésre tartalmazott indítványt, a módosítás 1.000 forintos darabárat tartalmaz. A nosztalgiavonatra vonatkozó díjtétel a szezonban 300.000 forint/darab/hó összeget tartalmazott eredetileg. A módosított verzióban ez az összeg a teljes szezonban 1.200.000 forint/db és legfeljebb 4 szerelvény számára adható közterület használati engedély. Az előterjesztett verzióban a Szilfákalja 22-től a József Attila utcáig terjedő teljes szakasz egy frekventáltabb övezetbe került volna 6.000 forint/m2/szezon díjjal. A Pénzügyi és Gazdasági Bizottságon az a javaslat fogalmazódott meg, hogy a Szilfákalja 32-től kezdődjön a kiemelt szakasz. A díj a szezonban 5.000 forint/m2, azon kívül pedig 2.500 forint/m2 legyen. Aki áprilistól októberig szeretné a területet bérelni, annak az éves m2 ár 18.000 forintban került meghatározásra. Egyébként 2015. óta nem emelkedtek a díjak, átlagosan 30 % körüli emelésekkel operáltunk. Ennél jóval magasabb volt az infláció az elmúlt 8 évben. A vendéglátóhelyeken is voltak áremelkedések, ezeket a díjakat ki fogják tudni termelni a vállalkozók. Elhangzott az is, hogy a hivatal foglalkozzon a rendelet további átdolgozásával a tekintetben, hogy dolgozza ki a fürdő előtti területen a közterület használatának szabályozását, illetve a közterületre közvetlenül történő készétel értékesítés is díjkötelezettség alá kerüljön.

Szilágyiné Pál Gyöngyi:

Értelemszerűen változik a nem kiemelt övezet határa is, a Szilfákalja 30-tól fog kezdődni. A rendelettervezetben új helyeket is ki kell majd jelölni a Mátyás király sétányon és a Szent István parkban. A GINOP pályázat része volt, hogy az önkormányzat a közterületet különböző célokra hasznosítani fogja. 9-10 ilyen árusítóhely van. Meg kellene határozni a funkcióit. Étel-ital értékesítés helyett itt inkább különböző előadó művészek tevékenységében gondolkodunk.

Jónás Kálmán:

A javaslataim között szerepelt az utcabútorok bővítése, padok kihelyezése a Mátyás király sétányon és a Szent István parkban.

Szilágyiné Pál Gyöngyi:

Nincs a költségvetésben utcabútorok bővítésére összeg betervezve, azt a körzeti keretből lehet megoldani.

A bizottság elnöke szavazásra bocsátotta az előterjesztésben szereplő határozati javaslatot.

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán
dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt. Az előterjesztésben foglaltak alapján a következő határozatot hozta:

**20/2023. (II. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének a közterület-használat, közterület-hasznosítás helyi szabályairól szóló 12/2019. (IV. 25.) önkormányzati rendelet módosításának elfogadását.

Felelős: bizottsági elnök

Határidő: 2023. február 23.

1. **napirend**

***Előterjesztés Hajdúszoboszló Város Önkormányzata Képviselő-testületének a fizető parkolási rendszerről szóló 5/2012. (III. 22.) önkormányzati rendelete módosításáról***

Jónás Kálmán:

Készül egy komplexebb átalakítás a parkolással kapcsolatban. Elképzelhető, hogy az a szezonra elkészül?

Dr. Morvai Gábor:

Még nem tudom, mikor kerül ez a koncepció olyan állapotba, hogy arról tudjunk dönteni. Nem valószínű, hogy május 1-i hatálybalépéssel megvalósuljon a módosítás.

Jónás Kálmán:

Létre lehetne hozni erre egy munkacsoportot.

Dr. Morvai Gábor:

Azt gondolom, előbb dolgozzuk ki a koncepciót és azután véleményezzék a bizottságok.

A bizottság elnöke szavazásra bocsátotta az előterjesztésben szereplő határozati javaslatot.

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán
dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt. Az előterjesztésben foglaltak alapján a következő határozatot hozta:

**21/2023. (II. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének a fizető parkolási rendszerről szóló 5/2012. (III. 22.) önkormányzati rendelet módosításának elfogadását.

Felelős: bizottsági elnök

Határidő: 2023. február 23.

1. **napirend**

***Előterjesztés Hajdúszoboszló Város Önkormányzata Képviselő-testületének a köztemetőről és temetkezési rendjéről szóló 14/2000. (X. 19.) önkormányzati rendelete módosításáról***

Dr. Morvai Gábor:

Decemberben módosítottuk ezt a rendeletet. A kormányhivatalnak voltak észrevételei, melyekre szakmai segítségnyújtást nem küldtek. De ezek törvényességi jellegűek voltak, ezért elfogadtuk és előkészítettük a módosítást.

A bizottság elnöke szavazásra bocsátotta az előterjesztésben szereplő határozati javaslatot.

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán
dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt. Az előterjesztésben foglaltak alapján a következő határozatot hozta:

**22/2023. (II. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének a köztemetőről és temetkezési rendjéről szóló 14/2000. (X. 19.) önkormányzati rendelet módosításának elfogadását.

Felelős: bizottsági elnök

Határidő: 2023. február 23.

1. **napirend**

***Előterjesztés Hajdúszoboszló Város Önkormányzata Képviselő-testületének Hajdúszoboszló helyi építési szabályzatáról és szabályozási tervéről szóló 14/2016. (V. 26.) önkormányzati rendelete módosításáról (M/7 és M/8 módosítások)***

Dr. Morvai Gábor:

Egy módosított tervezetet készítettünk Főépítész Asszonnyal, miután sikerült tisztázni néhány nyitott kérdést Zsemberi István településtervezővel. Tartalmában és a szándékolt joghatás tekintetében nincs változás a kiküldött anyaghoz képest. Ez a komplett módosításokat tartalmazó rendelet tervezete, a teljes egységes szerkezetű rendeletet nem csatoltuk be terjedelmi okból.

A bizottság elnöke szavazásra bocsátotta az előterjesztésben szereplő határozati javaslatot.

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán
dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt. Az előterjesztésben foglaltak alapján a következő határozatot hozta:

**23/2023. (II. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja Hajdúszoboszló Város Önkormányzata Képviselő-testületének a Hajdúszoboszló helyi építési szabályzatáról és szabályozási tervéről szóló 14/2016. (V. 26.) önkormányzati rendelet módosításának elfogadását.

Felelős: bizottsági elnök

Határidő: 2023. február 23.

1. **napirend**

***Előterjesztés az önkormányzati képviselői vagyonnyilatkozatok nyilvánosságának további szélesítéséről***

Dr. Morvai Gábor:

4 képviselő aláírásával érkezett egy önálló indítvány, amely a vagyonnyilatkozatok önkormányzati honlapon történő nyilvánosságra hozatalát célozta. Az SZMSZ alapján készítettem egy törvényességi véleményt, illetve tájékoztattam Polgármester Urat arról, hogy ezt a képviselői indítványt ki kell küldeni, a napirendre vételéről pedig szavazni kell. Az indítványban leírt módon nem lehet nyilvánosságra hozni a honlapon a képviselői vagyonnyilatkozatokat. Azt javasoltam, hogy készítek egy előterjesztést arról, hogy amennyiben a képviselő-testület óhajtja, akkor azt milyen formában lehet megtenni. Jelenleg is nyilvánosak a képviselői vagyonnyilatkozatok. Bárki bejöhet a hivatalba és azokat megtekintheti, kijegyzetelheti. A köztisztviselők, a külsős bizottsági tagok és a képviselők hozzátartozóira nem igaz a nyilvánosság. A képviselői vagyonnyilatkozatok honlapon történő közzétételére egyedi közzétételi listát kell megalkotni, melyhez ki kell kérni a NAIH véleményét.

Dr. Nagy Gábor:

A tapasztalataim szerint a HAIH-nál nem igazán együttműködők. Ebben az esetben kell a képviselők felé kioktatással élni?

Dr. Morvai Gábor:

A törvényességi véleményemben igyekeztem megindokolni, hogy az önálló indítvány miért nem alkalmas a kívánt célra. A plusz körök lefutását igyekeztem megspórolni. Három kategória van. Az országgyűlési képviselők vagyonnyilatkozata felkerül az Országgyűlés honlapjára. Az önkormányzati képviselők esetében szűkebb ez a nyilvánosság. A harmadik kategória abszolút nem nyilvános. Kivéve, ha valakit eljárás alá vontak. Az előterjesztés részletesen tartalmazza, hogyan lehet a nyilvánosságot szélesíteni.

Kocsis Róbert:

A sajtónak meg van a joga a közzétételre.

Jónás Kálmán:

Nem példa nélküli a képviselők vagyonnyilatkozatának honlapon történő megjelenítése a magyarországi önkormányzatiságban.

A bizottság elnöke szavazásra bocsátotta az előterjesztésben szereplő első határozati javaslatot.

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán
dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt. Az előterjesztésben foglaltak alapján a következő határozatot hozta:

**24/2023. (II. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a Hajdúszoboszló Város Önkormányzata Képviselő-testületének az alábbi határozati javaslat elfogadását:

Hajdúszoboszló Város Önkormányzatának Képviselő-testülete a Képviselő-­testület tagjainak vagyonnyilatkozatai elektronikus közzététele tárgyában az előterjesztés mellékletét képező tervezet szerinti egyedi közzétételi listát kíván megalkotni, ezért

1. felkéri a Polgármestert, hogy az információs önrendelkezési jogról és az információszabadságról szóló 2011. évi CXII. törvény 37. §-a alapján kérje ki a Nemzeti Adatvédelmi és Információszabadság Hatóság (NAIH) véleményét az egyedi közzétételi lista tervezetéről,
2. és a NAIH véleménye alapján terjessze a képviselő-testület elé az egyedi közzétételi lista megalkotásától szóló döntést.
3. Felkéri a jegyzőt, hogy az egyedi közzétételi lista megalkotásáról szóló döntés előterjesztésével egyidejűleg készítse el és terjessze a Képviselő-testület elé Hajdúszoboszló Város Önkormányzata Képviselő-testületének az önkormányzat szervezeti és működési szabályzatáról szóló 18/2019. (XI. 7.) önkormányzati rendelete megfelelő módosítását.

Felelős: bizottsági elnök

Határidő: 2023. február 23.

1. **napirend**

***Törvényességi vélemény a HSZ/2968/2023. ügyiratszámú önálló képviselői indítványhoz***

Egyéb kérdés és hozzászólás hiányában a bizottság elnöke szavazásra bocsátotta az előterjesztésben szereplő határozati javaslatot.

A Jogi, Igazgatási és ÜgyrendiBizottság 3 igen szavazattal (Kocsis Róbert, Jónás Kálmán
dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 3 fő vett részt. Az előterjesztésben foglaltak alapján a következő határozatot hozta:

**25/2023. (II. 23.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága egyetért az alábbi jegyzői törvényességi véleménnyel:

Az önálló indítvány nem alkalmas a szándékolt joghatás kiváltására (az SZMSZ módosítására). A kívánt cél (képviselői vagyonnyilatkozatok önkormányzati honlapon való közzététele) eléréséhez egyedi közzétételi lista megalkotása szükséges, amelyről előzetesen ki kell kérni a NAIH véleményét. A NAIH véleménye alapján az egyedi közzétételi lista határozati formában elfogadható, és azzal egyidejűleg szükséges az SZMSZ-t is megfelelően módosítani. Ezen okokból a Képviselő-testületnek nem javaslom az önálló indítvány napirendre tűzését.

Felelős: bizottsági elnök

Határidő: 2023. február 23.

**Tájékoztatók, bejelentések**

Kocsis Róbert:

Minden ülésnél veszélyben van a határozatképesség. Kérésemre a hivatal munkatársa kigyűjtötte a bizottsági tagok részvételi adatait. Megállapítottam, hogy a most is hiányzó két bizottsági tagunk gyakorlatilag szinte csak minden második ülésen jelent meg. Azzal a szándékkal tettem a bizottságok üléseit egy napra, hogy mindenki számára könnyebben látogathatók legyenek. A jelenlévőket kérdezném, hogy maradhat-e a jelenlegi időpont?

Jónás Kálmán:

Nekem megfelelő ez a délelőtti időpont. Egy hivatalos elnöki levélben meg kellene kérdezni, hogy nekik mi lenne a jó időpont? Egyáltalán szándékoznak-e a bizottsági munkában részt venni? Folyamatosan veszélyeztetik a bizottság működését az állandó hiányzással.

Egyéb kérdés, hozzászólás hiányában az elnök 1132 órakor az ülést bezárta.

**K.m.f.**

 **Kocsis Róbert Jónás Kálmán**

 ***bizottsági elnök*  *bizottsági tag***

**Fehér Adrienn**

 ***jegyzőkönyvvezető***